**Brentford Community Stadium**, v súčasnosti známy kvôli sponzorským dôvodom ako **Gtech Community Stadium**, je futbalový štadión v Brentforde v západnom Londýne, ktorý je domovom klubu Brentford FC, ktorý momentálne pôsobí v Premier League. S kapacitou 17 250 miest je to 50. najväčší štadión v Anglicku. Štadión je taktiež vhodný aj na ragby zápasy. Otvorený bol v roku 2020.

História
--------

Štadión vo výstavbe v septembri 2018
##### Pred výstavbou

Plán klubu presťahovať sa na nový štadión vznikol už v roku 2007, ale obrovský krok vpred nastal až keď 28. júna 2012 klub kúpil pozemok o výmere 31 000 m² na Lionel Road v Brentforde od spoločnosti Barratt Homes, ktorá pôvodne získala pozemok v januári 2008. Cieľom klubu bolo postaviť na pozemku štadión s kapacitou 20 000 divákov včas pred začiatkom sezóny 2016/2017 s možnosťou rozšírenia štadióna na 25 000 miest.

V decembri 2013 dostal klub od Hounslow London Borough Council schválenie na výstavbu nového štadióna, pričom ďalšie súhlasy dostal od starostu Londýna a vlády taktiež v decembri 2013. Všetky potrebné povolenia boli získané až 1. septembra 2016.

### Výstavba

Práce na novom štadióne sa oficiálne začali 24. marca 2017 kolaudáciou a prípravnými prácami. Hlavné práce sa začali na jar 2018.

30. augusta 2020 Brentford potvrdil, že štadión je dokončený a pripravený na usporiadanie futbalových zápasov.

Sponzorské práva na meno štadióna
---------------------------------

28. júla 2022 Brentford oznámil 10-ročné partnerstvo s britským výrobcom technológií Gtech, ktoré zahŕňalo práva na pomenovanie štadióna, ktorý sa okamžite stal *Gtech Community Stadium*.

Medzinárodný futbal
-------------------

##### UEFA ženy EURO 2022

Štadión hostil zápasy UEFA EURO Ženy 2022 skupiny B Nemecko proti Dánsku (8. júla 2022), Nemecko proti Španielsku (12. júla 2022) a Dánsko proti Španielsku (16. júla 2022), ako aj vo štvrťfinále Nemecko proti Rakúsku (21. júla 2022).

| Dátum | Domov | Výsledok | Výsledok | Návštevnosť | Fáza |
| --- | --- | --- | --- | --- | --- |
| 8. júl 2022 | Nemecko Nemecko | 4 : 0 | Dánsko Dánsko | 15 736 | Skupina |
| 12. júl 2022 | Nemecko Nemecko | 2 : 0 | Španielsko Španielsko | 16 037 | Skupina |
| 16. júl 2022 | Dánsko Dánsko | 0 : 1 | Španielsko Španielsko | 16 041 | Skupina |
| 21. júl 2022 | Nemecko Nemecko | 2 : 0 | Rakúsko Rakúsko | 16 025 | Štvrťfinále |

Referencie
----------

1. ↑   *Gtech Community Stadium* [online]. www.brentfordfc.com, [cit. 2023-06-30]. Dostupné online. (po anglicky)
2. ↑   *Brentford Football Club given Lionel Road stadium go-ahead* [online]. BBC News, 6 December 2013, [cit. 2013-12-07]. Dostupné online.
3. ↑   *Brentford Community Stadium |* [online]. www.brentfordcommunitystadium.com, [cit. 2023-06-30]. Dostupné online.
4. ↑   *Work underway | Brentford Community Stadium* [online]. www.brentfordcommunitystadium.com, [cit. 2023-06-30]. Dostupné online.
5. ↑   *Brentford new groundbreaking stadium: one year on* [online]. www.pitchcare.com, 2019-04-07, [cit. 2023-06-30]. Dostupné online. (po anglicky)
6. ↑   *Brentford FC move in to new home* [online]. www.brentfordfc.com, [cit. 2023-06-30]. Dostupné online. (po anglicky)
7. ↑   *The Gtech Community Stadium* [online]. www.brentfordfc.com, [cit. 2023-06-30]. Dostupné online. (po anglicky)
8. ↑  UEFA.COM. *Event guide: London Brentford Community Stadium | UEFA Women's EURO* [online]. UEFA.com, 2022-04-04, [cit. 2023-06-30]. Dostupné online. (po anglicky)

Pozri aj
--------

* Zoznam futbalových štadiónov v Anglicku

Externé odkazy
--------------

* Oficiálny web

Zdroj
-----

*Tento článok je čiastočný alebo úplný preklad článku Brentford Community Stadium na anglickej Wikipédii.*

|  |  |
| --- | --- |
| Portal | Futbalový portál |